খেলাধুলোর উপর তৈরি ছবিতে কাজ করতে চান সোনাক্ষী সিংহ। সোনাক্ষীর কথায়, ‘‘স্কুল-কলেজে পড়ার সময় আমি অনেক খেলাধুলো করতাম। ভলিবল, বাস্কেটবল, সুইমিং সবকিছুতেই যোগ দিতাম। তাই স্পোর্টস ছবিতে কাজ করার সুযোগ পেলে খুব ভাল লাগবে।’’ এখন আর খেলাধুলো করতে পারেন না বলে আক্ষেপ করেন সোনাক্ষী। তবে তিনি নাকি টেনিস এবং ভলিবল খেলাটা আবার শুরু করার চেষ্টা করছেন। পরবর্তী ছবি ‘আকিরা’তে তাঁকে অ্যাকশন নায়িকা হিসেবে দেখা যাবে। আপাতত সেই ছবির প্রচার নিয়েই ব্যস্ত তিনি।